[{"text_idx": "#000001", "text": "Hea Tuleva liige! 2019 oli Tuleva jaoks ma\u0308rgiline aasta. Me oleme nu\u0308u\u0308d saavutanud eesma\u0308rgid, mille omale pa\u0308ris algul, ligi kolm aastat tagasi seadsime. Edukalt on ka\u0308ivitunud meie u\u0308hised teise ja nu\u0308u\u0308d ka kolmanda samba pensionifondid."}, {"text_idx": "#000004", "text": "Mida varem hakkad ko\u0303rvale panema, seda va\u0308hem pead rihma pingutama. Et 65. su\u0308nnipa\u0308evaks sama summa kokku saada, pead 25-selt alustades iga kuu ko\u0303rvale panema umbes 3,5 korda va\u0308hem raha kui 45-selt alustades."}, {"text_idx": "#000005", "text": "Sellepa\u0308rast innustan ko\u0303iki Tuleva liikmeid loomulikult ja\u0308tkama teise pensionisambasse kogumist ka siis, kui see muutub vabatahtlikuks. Ja kui sa veel pole jo\u0303udnud, hakka lisaks kohe ta\u0308na ka kolmandasse sambasse koguma \u2013 kasvo\u0303i 25 eurot kuus kui esialgu rohkem pole vo\u0303imalik! (1)"}, {"text_idx": "#000006", "text": "Investeeringute tootlust ei oska keegi ette ennustada. Pole vaja ka. Selle asemel, et pu\u0308u\u0308da teisi investoreid u\u0308le kavaldada, on ko\u0303ige targem osta regulaarselt aktsiaid juurde. Seda meie u\u0308hised fondid teevadki. Maailmamajandust vedavate ettevo\u0303tete aktsiona\u0308ridena kasvab meie vara va\u0308a\u0308rtus koos globaalse majanduskasvuga. Majandus teatavasti kipub arenema tsu\u0308kliliselt \u2013 madalseisude ajal langeb meie vara va\u0308a\u0308rtus ka. See on paratamatu."}, {"text_idx": "#000007", "text": "See on ka po\u0303hjus, miks ma Tuleva fondijuhina erinevalt kolleegidest pankades ei kipu ro\u0303hutama, kui edukas oli 2019 meie pensionifondidele. Jah, Tuleva teise samba aktsiafondi osaku puhasva\u0308a\u0308rtus kasvas aastaga 23%. Jah, see on va\u0308ga hea tootlus \u2013 parem kui enamiku pangafondide oma. Aga meil oleks olnud hea aasta ka siis, kui aktsiate hinnad turgudel oleks hoopis miinusesse ja\u0308a\u0308nud nagu 2018. aastal juhtus. Sest pensioniks raha kogumine on pikk ma\u0308ng: meile on ta\u0308htis ja\u0308lgida, et meie vara va\u0308a\u0308rtus ka\u0308iks turgude keskmisega kenasti ka\u0308sika\u0308es \u2013 u\u0308he aasta to\u0303us ja teise aasta langus on pikas plaanis va\u0308heta\u0308htis."}, {"text_idx": "#000008", "text": "Pensionifondi kulude mo\u0303ju on seevastu lihtsasti ennustatav. Iga euro, mida vahendaja sinu varast ta\u0308na tasudeks a\u0308ra vo\u0303tab, ei teeni sulle ja\u0308rgmistel aastaku\u0308mnetel tulu. Tuleva pensionifondides koguvad inimesed maksid ainuu\u0308ksi eelmisel aastal tasudeks umbes 570 000 eurot va\u0308hem kui neil tulnuks a\u0308ra anda pangafondide keskmise tasuma\u0308a\u0308ra juures. (2)"}, {"text_idx": "#000009", "text": "A\u0308ra usalda kedagi, kes ra\u0308a\u0308gib, et tasude mo\u0303ju pole tegelikult eriti ta\u0308htis. Turgude ajalugu na\u0308itab selgelt, et tasuma\u0308a\u0308r on sisuliselt ainus to\u0303siseltvo\u0303etav indikaator, mis investeerimisfondi pikaajalist tootlust ennustada aitab.(3)"}, {"text_idx": "#000010", "text": "Meid, Tulevas kogujaid, oli 2019. aasta lo\u0303pus kaks korda rohkem kui aasta algul \u2013 17 072 inimest. Ka meie fondide maht kasvas rohkem kui kahekordseks \u2013 67 miljonilt eurolt 143 miljonile! Tuleva u\u0308histu liikmeks astus aasta jooksul 1704 inimest \u2013 kokku oli meid, pa\u0308ris oma pensionifondide kaasomanikke 31. detsembriks 5641."}, {"text_idx": "#000011", "text": "Mari Kuhi eestvedamisel ka\u0308ima lu\u0308katud Tuleva III Samba Pensionifond alustas 15. oktoobril. Aasta lo\u0303puks oli meie uues fondis oma tuleviku jaoks raha kogumist alustanud juba 3749 inimest ja fondi maht oli kasvanud 9 miljonile eurole."}, {"text_idx": "#000012", "text": "Va\u0308hem kui kahe ja poole kuuga vo\u0303itsime kogu Eesti kolmanda samba kogujate arvust ligi 5%, aga see pole tegelikult ko\u0303ige ta\u0308htsam. Ta\u0308htis on see, et meil, Tuleva liikmetel, (ja teistel Eesti inimestel ka) on nu\u0308u\u0308d olemas maksuefektiivne, madalate tasude ja to\u0303estuspo\u0303hise investeerimisstrateegiaga to\u0308o\u0308riist raha kogumiseks. U\u0308ksko\u0303ik, kas alles mo\u0303tled oma investeerimisportfelli ehitamisele vo\u0303i oled kogenud investor: enne muude rahapaigutuste kaalumist tasub a\u0308ra kasutada kolmanda samba tulumaksuvaba limiit. (4)"}, {"text_idx": "#000013", "text": "Tuleva u\u0308histu lo\u0303petas 2019. aasta kasumis. Konsolideeritud a\u0308rikasum (ehk siis kasum enne finantstulu) oli 42 258 eurot, mille arvelt katsime eelmiste aastate tegevuskahjumi. Tuletan lu\u0308hidalt meelde, mil moel meie esimeste aastate majandustulemused erinevad algses a\u0308riplaanis kavandatust. (5)"}, {"text_idx": "#000014", "text": "Kulutused Tuleva IT infrastruktuuri arendusele"}, {"text_idx": "#000015", "text": "Meie algne a\u0308riplaan na\u0308gi ette, et Tuleva infosu\u0308steem on lihtne veebileht \u2013 meiega koos koguda soovivad inimesed said selleks avalduse teha ja oma kontoseisu ja\u0308lgida internetipangas."}, {"text_idx": "#000016", "text": "Aga Tuleva kasvas asutajate visioonist mo\u0303jukaks tegijaks Eesti pensionifondide turul kiiremini kui lootsime. Et meie oma tagatuba jalgu ei ja\u0308a\u0308ks, otsustasime alustada infotehnoloogia infrastruktuuri u\u0308les ehitamist plaanitust varem. Mo\u0303istsime, et kui tahame inimestele kogumise lihtsamaks ja arusaadavamaks teha, peame looma Tuleva oma kontohalduse su\u0308steemi, mis vo\u0303imaldaks lisaks fondi vahetamisele ja\u0308lgida oma isikliku pensionivara tootlust. 2019. aastal tegi u\u0308le 2000 kolmanda ja ligi 1000 teise sambaga liitunud inimest avalduse otse Tuleva kaudu."}, {"text_idx": "#000017", "text": "Kolme aasta jooksul oleme Tuleva IT infrastruktuuri investeerinud 250 000 eurot. Sisene oma kontole: pension.tuleva.ee, et vaadata oma teise ja kolmanda samba senist tootlust, vo\u0303rrelda seda maailmaturu keskmise ja inflatsiooniga. Samas saad na\u0308ha, kui palju oleksid oma raha mo\u0303nda teise pensionifondi investeerides teeninud. Seejuures pea meeles, et aasta-paar on pensioniks kogudes va\u0308ga lu\u0308hike periood \u2013 kaugeleulatuvaid ja\u0308reldusi sellest teha ei saa. (6)"}, {"text_idx": "#000018", "text": "Madalamad tasud \u2013 rohkem vo\u0303itu kogujatele, veidi va\u0308hem tulu u\u0308histule"}, {"text_idx": "#000019", "text": "Meie algne a\u0308riplaan na\u0308gi ette, et alustame 0,55%lise valitsemistasuga ning esimene vo\u0303imalus tasusid langetada tekib alles pa\u0308rast viiendat tegevusaastat. Suur huvi Tuleva vastu innustas meid vo\u0303imalusi u\u0308le vaatama ja otsustasime alustada 2017. aasta kevadel kohe kolmandiku vo\u0303rra madalama tasuga."}, {"text_idx": "#000020", "text": "Kuna me Tuleva liikmetena oleme u\u0308hel ajal nii fondivalitseja omanikud kui fondi kliendid, siis meie jaoks on madalam valitsemistasu samamoodi rahaline vo\u0303it kui u\u0308histu tasudest teenitud tulu. Alates meie u\u0308histe pensionifondide ka\u0308ivitamisest on Tuleva liikmed vo\u0303rreldes Eesti pensionifondide keskmise tasuma\u0308a\u0308raga vo\u0303itnud ligi 900 000 eurot. Vo\u0303rreldes meie oma algses a\u0308riplaanis kavandatud 0,55% valitsemistasuga oleme sa\u0308a\u0308stnud ligi 200 000 eurot. (2)"}, {"text_idx": "#000021", "text": "See ongi Tuleva peamine eelis pankade fondivalitsejate ees: me ei ma\u0308ngi null-summa ma\u0308ngu fondivalitseja omaniku ja pensionikoguja vahel. Meie valitsemistasu peab katma mo\u0303istlikud kulud ja tagama fondivalitsejale arenguks vajaliku kasumi. Kui tegevuskasumit u\u0308le hakkab ja\u0308a\u0308ma, saame liikmetena valida: kas maksame endale suuremat dividendi, langetame fondide valitsemistasusid vo\u0303i investeerime ja\u0308rgmisesse mo\u0303jusasse projekti."}, {"text_idx": "#000022", "text": "Eesti vajab tarka, efektiivset ja ja\u0308tkusuutlikku pensionistrateegiat. Tuleva ettepanekul tehtud seadusemuudatused on kaasa toonud suuri samme, mis toovad ta\u0308na to\u0308o\u0308l ka\u0308ivatele inimestele reaalse rahalise vo\u0303idu."}, {"text_idx": "#000023", "text": "To\u0308o\u0308elu alustajad, kes ise pensionifondi valinud pole, suunab riik nu\u0308u\u0308d u\u0308hte kolmest ko\u0303ige madalama kuluga aktsiafondist. Varem sattusid nad loosiga vo\u0303lakirjafondi. Tuleva ettepanekul juunis jo\u0303ustunud pealtna\u0308ha va\u0308ike muudatus loob tuhandetele noortele oluliselt paremad eeldused oma pensionirahale paremat tootlust teenida.\nKo\u0303ik juhtivad erakonnad on lo\u0303puks tunnistanud: kogumispensioni va\u0308ljamaksete su\u0308steem vajab reformi. 2020. aasta algul jo\u0303uab riigikogus teisele lugemisele seadusemuudatuste pakett, mis kaotab ebamo\u0303istliku kohustuse anda kogu teise sambasse kogutud vara u\u0308le kindlustusseltsile. (7)\nFinantsinspektsioon hoiatas pensionifondide valitsejaid: fondide kuludest ra\u0308a\u0308kides tuleb ausalt avaldada ko\u0303ik tasud, mis inimeste taskust vahendajate taskusse liiguvad. Hoolimata sellest, et Tuleva ettepanekul jo\u0303ustunud seadusemuudatus ka\u0308sib alates 2018. aastast avaldada ka seni varjatud tasud, kippus pangafondide turundusmaterjalidest seni ikka ja\u0308a\u0308ma mulje, nagu peale valitsemistasu muid kulusid polekski. 1. novembril saadetud ma\u0308rgukirjas juhtis finantsinspektsioon sellele probleemile ta\u0308helepanu ja ma\u0308rkis u\u0308heselt: \u201cpensionifondide valitsejad ei tohi inimesi eksitada, ro\u0303hutades oma reklaamides u\u0308ksnes valitsemistasu ma\u0308a\u0308ra, kuid ja\u0308ttes va\u0308lja toomata muud tasud ja kulud.\u201d (8)"}, {"text_idx": "#000024", "text": "Kuidas mo\u0303jutab teise pensionisamba vabatahtlikuks muutmine Tulevat?"}, {"text_idx": "#000025", "text": "2019 to\u0303i intensiivse arutelu kogumispensionide su\u0308steemi tuleviku u\u0308le. U\u0308he valitsuserakonna algatusel kujundatud ja tuliseid vaidlusi po\u0303hjustanud seadusemuudatuste pakett jo\u0303udis aasta lo\u0303puks riigikokku."}, {"text_idx": "#000026", "text": "Kas pensioniks kogumine peaks olema kohustuslik vo\u0303i vabatahtlik, vo\u0303ib lo\u0303putult vaielda. U\u0308ks on selge: automaatne kogumine teise sambasse on va\u0308ga hea asi just sellepa\u0308rast, mida teise samba vabatahtlikuks muutmise pooldajad korrata armastavad: 20-aastaselt ei peaks keegi veel mo\u0303tlema vanadusele ja surmale. Ometi soosib teise samba vabatahtlikuks muutmine just neid, kes siiski just noorelt vanaduspo\u0303lvele mo\u0303tlevad ja oma tuleviku heaks sa\u0308a\u0308stmist alustavad. Reform ja\u0308tab kehvemasse seisu need, kes leiavad vo\u0303imaluse to\u0303sisemalt pensionile mo\u0303elda alles keskeas."}, {"text_idx": "#000027", "text": "Riigikokku jo\u0303udnud reformikava ta\u0308htsaim saavutus on suurem paindlikkus ja madalamad kulud teise sambasse kogutud raha kasutamisel. Ta\u0308nu ha\u0308davajalikule va\u0308ljamaksete reformile vo\u0303idavad need, kes teise sambasse kogumist ja\u0308tkavad. Inimestel, kes pensionisammastesse midagi ei kogu, pole hu\u0308ppeliselt paremaks tehtud vara kasutamise vo\u0303imalustest mingit kasu."}, {"text_idx": "#000028", "text": "Kogumispensioni reformi kava kriitiline no\u0303rkus on, et teise samba vabatahtlikuks muutmine tervikuna ei aita lahendada, vaid pigem su\u0308vendab Eesti pensionisu\u0308steemi valusaimat probleemi: suur osa pensioniikka jo\u0303udjatest langeb vaesusesse. See ei aita parandada inimeste sa\u0308a\u0308stude tootlust ega tuua alla pensionifondide kulusid."}, {"text_idx": "#000029", "text": "Mina kavatsen kindlasti kogumist teises sambas ja\u0308tkata. Meie jaoks, kes me Tulevas kogume, teeb pensionireform kogumise veelgi paremaks, sest kaovad a\u0308ra piirangud pensionieas raha kasutamisele. Hea on see, et kogumise ja\u0308tkamiseks ei ole vaja midagi teha ega kuhugi avaldust esitada."}, {"text_idx": "#000030", "text": "Kas pensionireform vo\u0303ib Tuleva pensionifondides kogujate tootlust mo\u0303jutada? Ei, selle pa\u0308rast pole tarvis muretseda. Meie raha on investeeritud likviidsetesse varadesse \u2013 maailma suurimate ettevo\u0303tete ja riikide aktsiatesse ning vo\u0303lakirjadesse. Kui osa meie fondides kogujaid otsustab oma osakud mu\u0308u\u0308a, on mo\u0303ju nende hinnale ma\u0308rkamatu. Niisiis: fondi mahu vo\u0303imalik langus teise samba vabatahtlikuks muutmise to\u0303ttu ei kahjusta kuidagi meid, kes me kogumist ja\u0308tkame."}, {"text_idx": "#000031", "text": "U\u0308histu majandustulemusi vo\u0303ib see siiski mo\u0303jutada. Kui oluline osa Tuleva fondides kogujatest otsustab teisest sambast lahkuda, laekub va\u0308hem tulu valitsemistasudest. Mo\u0303ju ulatust on raske kavandatava reformi osas ta\u0308ielikku selgust omamata prognoosida, aga pole po\u0303hjendamatu eeldada, et Tuleva fondide osakuomanikud pigem ja\u0308tkavad oma tuleviku jaoks kogumist ka edaspidi. Esiteks, meie fondide kliendid on keskmisest teadlikumad. Nad mo\u0303istavad, et ta\u0308nu madalatele kuludele, to\u0303estuspo\u0303hisele investeerimisstrateegiale ja teise samba maksueelisele on mo\u0303istlik Tulevas kogumist ja\u0308tkata ka siis, kui teine sammas muutub vabatahtlikuks. Teiseks, koos kogudes saame kindlasti ka tulevikus rahvusvaheliste fondivalitsejatega la\u0308bi ra\u0308a\u0308kida paremad tingimused kui igau\u0308ks eraldi indeksifonde ostes saavutaks."}, {"text_idx": "#000032", "text": "Igal juhul on ta\u0308htis meeles pidada, et meie fondides kogujate vara ei ole avatud Tuleva u\u0308histu a\u0308ririskidele."}, {"text_idx": "#000033", "text": "Nu\u0308u\u0308d, kus oleme edukalt oma u\u0308hised teise ja kolmanda samba pensionifondid ka\u0308ivitanud, on aeg keskenduda organisatsiooni tugevdamisele ja ettevalmistustele ja\u0308rgmisteks strateegilisteks sammudeks. Muudame oma tagatoa efektiivsemaks, automatiseerime olulised operatsioonid, laiendame Tuleva tiimi, valime u\u0308histule uue no\u0303ukogu. Aasta teises pooles hakkame analu\u0308u\u0308sima ja\u0308rgmiste kogumislahenduste loomise vo\u0303imalusi \u2013 na\u0308iteks neile, kes soovivad investeerida rohkem kui kolmanda samba maksuvabastuse limiit lubab vo\u0303i kes soovivad ko\u0303rvale panna ettevo\u0303tlustuluna teenitud raha. Oma toote teeme ikka ainult siis, kui see on oluliselt parem kui ta\u0308na ka\u0308ttesaadavad vo\u0303imalused."}, {"text_idx": "#000034", "text": "Me oleme ja\u0308tkuvalt Eestis ainus u\u0308ksnes indeksifondide juhtimisega tegelev fondivalitseja. Tegutseme keskkonnas, mis on tehtud vanade, \u201cka\u0308sitsi juhitud\u201d fondide tarbeks. Meie tegevust annab olulisel ma\u0308a\u0308ral automatiseerida, aga see no\u0303uab koosto\u0308o\u0308d teenusepakkujatega nagu pensionikeskus ja depoopank, samuti finantsinspektsiooniga. Ka mitmed meie enda seatud reeglid ja protseduurid saab nu\u0308u\u0308d reaalse kogemuse po\u0303hjal paremaks teha."}, {"text_idx": "#000035", "text": "Arendajad, ja\u0308lgige meie blogi, Facebook-i lehte ja muid infokanaleid \u2013 kindlasti kasutame IT infrastruktuuri u\u0308lesehitamisel ka edaspidi sprindi formaati."}, {"text_idx": "#000036", "text": "Lisaks Tuleva kolmele to\u0308o\u0308tajale ta\u0308idavad u\u0308histu arengus vo\u0303tmerolle ka teised Tuleva liikmetest tippeksperdid \u2013 nii ehitame du\u0308naamilist meeskonda, mis peegeldab kaasaegse maailma ja u\u0308histulise ettevo\u0303tmise vo\u0303imalusi ja vajadusi."}, {"text_idx": "#000038", "text": "Mari Kuhi on meie fondivalitseja juhatuse liige ning u\u0308histu ja fondivalitseja kontroller. Mari vastutada on see, et meie majapidamine oleks korraks, tehingud saaksid korrektselt tehtud ning tegevus vastaks igati seaduse ja sisekordadega ettena\u0308htud reeglitele. Mari juhtimisel jo\u0303udis 2019. aastal edukalt eesma\u0308rgile ka kolmanda samba ka\u0308ivitamise projekt.\nMeedia toimetaja Kristel Raesaar arendab Tuleva blogi ja vastutab selle eest, et jagaksime ka sotsiaalmeedias ja muudes infokanalites infot, mis on aus, la\u0308bipaistev ja arusaadav.\nTuleva u\u0308histu juhatuse liige ja fondijuht To\u0303nu Peki u\u0308lesandeks on lisaks to\u0308o\u0308 strateegilisele ja igapa\u0308evasele korraldamisele meie pensionifondide investeerimisstrateegia elluviimine ning IT arendusprojektide juhtimine."}, {"text_idx": "#000039", "text": "Lisaks meile andsid eelmisel aastal u\u0308histu arengusse olulise panuse:"}, {"text_idx": "#000040", "text": "Kristi Saare \u2013 tuli appi liikmekapitali kogumisel ja aitas eksperdina vastata kolmanda sambaga seotud ku\u0308simustele;\nLiis Aljas \u2013 ta\u0308itis kontrolleri u\u0308lesandeid, sel ajal kui Mari kolmanda samba fondi ka\u0308ivitas;\nLiis Reinhold \u2013 tegeleb meie u\u0308histu ja fondivalitseja raamatupidamisega;\nErko Risthein, Jordan Valdma ja Maido Ka\u0308a\u0308ra \u2013 arendavad ja hoiavad to\u0308o\u0308s meie IT infrastruktuuri ja ja\u0308lgivad, et IT arendussprintide tulemused ka reaalselt to\u0308o\u0308le saavad;\nKatrin Vilimaa-Otsing \u2013 aitas la\u0308bi viia meie kevadist sotsiaalmeedia teavituskampaaniat."}, {"text_idx": "#000041", "text": "2020. aastal on plaanis igapa\u0308evaselt tegutsevasse tiimi va\u0308hemalt kaks inimest juurde leida. To\u0308o\u0308 pikaajalisele investeerimisele keskendunud u\u0308hiskondliku mo\u0303juga idufirmas vajab spetsiifilisi teadmisi: me ei eelda, et leiame kohe valmis oskustega spetsialistid. Otsime pigem inimesi, kes on valmis arenema koos Tulevaga. Ko\u0303ige olulisemad no\u0303udmised meie ta\u0308nastele ja tulevastele to\u0308o\u0308tajatele on jagatud va\u0308a\u0308rtused ja soov teha mo\u0303jusat, visiooniga to\u0308o\u0308d, o\u0303ppides pidevalt juurde ning samal ajal vastutades tulemuste ja ta\u0308psuse eest ka detailides."}, {"text_idx": "#000045", "text": "Asutajaliikmetel on no\u0303ukogu valimisel ja\u0308tkuvalt oluline roll \u2013 nemad valivad poole no\u0303ukogu liikmetest. See on meie po\u0303hikirjaga seatud kindlustuspoliis, et va\u0308listada u\u0308histu juhtimise vaenulik u\u0308levo\u0303tmine ja algsetest eesma\u0308rkidest ko\u0303rvale kaldumine."}, {"text_idx": "#000046", "text": "Teise poole \u2013 viis no\u0303ukogu liiget \u2013 valimisel on ha\u0308a\u0308l igal u\u0308histu liikmel. Samuti on igal u\u0308histu liikmel o\u0303igus kandideerida ja kandidaate u\u0308les seada. Ha\u0308a\u0308letamine toimub elektroonilisel u\u0308ldkoosolekul, mille kutse saavad liikmed eraldi e-mailiga ning uus no\u0303ukogu tuleb esimest korda kokku mais. Kasuta kindlasti oma o\u0303igust u\u0308histu arengus kaasa ra\u0308a\u0308kida!"}, {"text_idx": "#000047", "text": "Tulundusu\u0308histu Tuleva 2016-2019. aastate konsolideeritud kasumiaruanne ja bilanss"}, {"text_idx": "#000048", "text": "Varasemate aastate ja Tuleva fondivalitseja ning pensionifondide aruanded leiad siit: tuleva.ee/aruanded"}, {"text_idx": "#000049", "text": "(1) Kui aega leiad, loe la\u0308bi \u201cLaura rikkaks\u201d artikliseeria meie blogis \u2013 see on teejuht, kuidas teise ja kolmanda samba abil maksudelt vo\u0303ita ja omale korralik varandus koguda. Alusta siit: "}, {"text_idx": "#000050", "text": "(2) Teguvusaruande aluseks olevad arvutused koos viidetega allikatele on siin."}, {"text_idx": "#000051", "text": "(3) Vaata pikemat po\u0303hjendust koos viidetega uuringutele: "}, {"text_idx": "#000052", "text": "(5) Siin toodud number on konsolideeritud a\u0308rikasum, u\u0308histu kasumiaruandes on sellele lisatud ka finantstulu. See on meie peamise finantsvara \u2013 liikmekapitali eest ostetud pensionifondi osakute \u2013 u\u0308mberhindlusest tulenev kasum vo\u0303i kahjum. Kuigi 2019. aastal lisas see kasumile tervelt 660 728 eurot, ei maksa sellest numbrist va\u0308ga elevusse sattuda. Me teame ju, et finantsturud ko\u0303iguvad u\u0308les ja alla ning selle aasta kasum vo\u0303ib ja\u0308rgmisel aastal vabalt kahjum olla."}, {"text_idx": "#000053", "text": "(6) Tuleta meelde, millest meie vara tootlus Tuleva fondides so\u0303ltub: "}, {"text_idx": "#000054", "text": "Tuleva I poolaasta tegevusaruanne 2022 400 miljonit sai ta\u0308is neli aastat varem! Indeksifondide vo\u0303iduka\u0308ik - 2022"}, {"text_idx": "#000055", "text": "Kui palju pensionifondi tasud su vara va\u0308hendavad?\nMillist tootlust on Tuleva pensionifondis kogudes oodata?\nKas sinu II sammas toetab ikka veel mu\u0308u\u0308gimeeste armeesid ja pankade kasumeid?"}, {"text_idx": "#000056", "text": "Kui palju sina ko\u0303rgete tasude to\u0303ttu kaotad?"}, {"text_idx": "#000059", "text": "Vastab To\u0303nu vo\u0303i Mari Tuleva tiimist."}, {"text_idx": "#000060", "text": "*U\u0308lal vo\u0303rdluses peame panga pensionifondi all silmas fonde, mida valitsevad Swedbanki, SEB Panga, Luminor Panga vo\u0303i LHV Pangaga u\u0308hte konsolideerimisgruppi kuuluvad fondivalitsejad. Nendes pensionifondides on sinu raha fondivalitseja a\u0308ririskide vastu ta\u0308pselt samamoodi kaitstud nagu Tuleva pensionifondides. Samas on nende pensionifondide keskmine jooksvate tasude ma\u0308a\u0308r 0,83% (allikas: pensionikeskus.ee) ehk u\u0308le kahe korra ko\u0303rgem Tuleva pensionifondide jooksvate tasude ma\u0308a\u0308rast (vaata pensionikeskus.ee vo\u0303rdlust siit, Tuleva Maailma Aktsiate Pensionifondi jooksvad tasud 30.11.2022 seisuga)."}, {"text_idx": "#000062", "text": "Enne kui otsustad, millisesse pensionifondi oma kogutud sa\u0308a\u0308stud ja tulevased sissemaksed suunata, tutvu kindlasti olulise infoga. Meie pensionifondide tingimused on siin, siin ja siin. Vo\u0303rdluseks leiad ko\u0303igi Eesti pensionifondide info pensionikeskusest. Palun pane ta\u0308hele, et Tuleva u\u0308histu, Tuleva fondivalitseja ega Tuleva to\u0308o\u0308tajad ei anna sinule investeerimisno\u0303u ega saakski anda, sest me ei ole taotlenud investeerimisno\u0303ustamise tegevusluba. Anname alati endast parima, et jagada sinuga ausalt ja arusaadavalt infot, mida arvesse vo\u0303ttes saad ise otsustada. Kui sul on ku\u0308simusi, vo\u0303ta meiega u\u0308hendust vo\u0303i konsulteeri asjatundjatega."}, {"text_idx": "#000063", "text": "Tuleva kodulehe privaatsuspoliitika ja kodulehe kasutustingimused."}, {"text_idx": "#000065", "text": "Tuleva veebilehe, blogi ja teiste infokanalite arendus\nEttepanekute va\u0308ljato\u0308o\u0308tamine ja mo\u0303juanalu\u0308u\u0308sid Eesti pensionisu\u0308steemi paremaks muutmiseks, koosto\u0308o\u0308 rahandusministeeriumi ja teiste riigiasutustega\nVabatahtliku pensionifondi ja muude pikaajalise investeerimise toodete analu\u0308u\u0308s ja ettevalmistus."}, {"text_idx": "#000067", "text": "Iga sa\u0308a\u0308stetud euro annab Rootsi inimestele umbes kolmandiku vo\u0303rra rohkem pensionit kui sama raha meie inimestele. Eesti vajab targemat, mo\u0303o\u0303detavate eesma\u0308rkidega pensionistrateegiat."}, {"text_idx": "#000068", "text": "Laua taga, kus varem oli lisaks ametnikele ja poliitikutele kohta vaid pankade ja kindlustusseltside esindajatel, on Tuleva Eesti esimese pensionikogujate u\u0308hendusena to\u0303siseks partneriks nii Rahandusministeeriumile kui teistele riigiasutustele."}, {"text_idx": "#000069", "text": "Aitame teha seadused paremaks, et need kaitseks eelko\u0303ige meie, inimeste huve. Et igast ta\u0308na sa\u0308a\u0308stetud eurost saaksime tulevikus maksimaalse kasu meie ise, mitte pankade omanikud."}, {"text_idx": "#000070", "text": "Esimesed vo\u0303idud on ka\u0308es. Na\u0308iteks:"}, {"text_idx": "#000071", "text": "Eesti inimesed hoidsid ainuu\u0308ksi eelmisel aastal kokku 1,5 miljonit eurot, sest Tuleva ettepanekul keelas riik fondivalitsejatel vo\u0303tta inimestelt pensionifondi vahetamise eest ko\u0303rget tasu.\nSaatsime 2300 allkirjaga riigikokku ettepaneku reformida teise pensionisamba va\u0308ljamaksed, et inimesed saaksid raha kasutada va\u0308iksemate kuludega ja tegelikest vajadustest la\u0308htuvalt."}, {"text_idx": "#000072", "text": "Me ei korralda pikette ega loobi tu\u0308hja kriitikat. Oleme otsekohesed, analu\u0308u\u0308sime probleeme ja pakume konstruktiivseid lahendusi."}, {"text_idx": "#000073", "text": "Tuleva on sotsiaalne ettevo\u0303te, mille eesma\u0308rk on teenida liikmetele tulu."}, {"text_idx": "#000074", "text": "Tuleva idee on, et inimesed ise koguvad koos oma tuleviku jaoks raha, kasutades kaasaegseid tehnoloogiaid ja ja\u0308ttes ko\u0303rvale nii palju vahemehi ning lisakulusid kui vo\u0303imalik."}, {"text_idx": "#000075", "text": "Igal aastal arvestame liikmeboonust ko\u0303igile liikmetele, kes on oma II ja/vo\u0303i III samba vara toonud Tuleva pensionifondi. Liikmeboonus on algul ha\u0308sti tilluke, aga kasvab koos pensionivara kasvuga. Boonus kantakse sinu isiklikule kapitalikontole Tulevas. Sellega kasvab sinu osalus Tuleva omakapitalis ja see osalus teenib omakorda tulu."}, {"text_idx": "#000076", "text": "Kui Tuleva areneb, meie fondide maht kasvab ja loome uusi investeerimistooteid, teenib u\u0308histu kasumit ja kasumi jagame liikmete vahel, nii nagu po\u0303hikirjas kokku lepitud."}, {"text_idx": "#000077", "text": "Nagu ettevo\u0303tlustuluga ikka \u2013 see so\u0303ltub sellest, kui ha\u0308sti meie u\u0308hisel ettevo\u0303ttel la\u0308heb. Tuleva asutajad on ise veendunud, et 125 euro suurune liitumistasu tasub ennast kuhjaga \u2013 aga lubadustest hoidume."}, {"text_idx": "#000078", "text": "arvutame, kui palju oli igal Tuleva liikmel mo\u0308o\u0308dunud aasta jooksul keskmiselt Tuleva pensionifondide osakuid;\nkorrutame selle 0,05%-ga ja kanname tulemuseks saadud summa tema liikmekapitali kontole;\niga 5 aasta tagant otsustavad Tuleva liikmed u\u0308ldkoosolekul, kas maksta kapitalikontodele kogunenud kasum va\u0308lja vo\u0303i hoida see edasi investeerituna."}, {"text_idx": "#000079", "text": "Tuleva on a\u0308rksate inimeste kogukond."}, {"text_idx": "#000082", "text": "Tuleva tiim kuulab liikmete tagasisidet ja ettepanekuid va\u0308ga to\u0303siselt. Me oleme alles alguses ja usume, et mitme tuhande a\u0308rksa inimese tarkuses on jo\u0303ud, mida me alles o\u0303pime meie u\u0308hise kasu ja Eesti arengu nimel rakendama."}, {"text_idx": "#000083", "text": "Juhime teie ta\u0308helepanu asjaolule, et kasutame oma o\u0303igustatud huvi alusel U\u0308histu ja Fondivalitseja veebilehel ku\u0308psiseid (cookies). Ku\u0308psis on va\u0308ike tekstifail, mille veebileht salvestab teie arvutisse vo\u0303i mobiiliseadmesse, kui te veebilehte ku\u0308lastate. Ku\u0308psised annavad meile statistilist teavet, mis aitavad analu\u0308u\u0308sida meie veebilehe ku\u0308lastajate ka\u0308itumismustreid ning kasutada seda turunduses. Na\u0308iteks salvestame ku\u0308psiste abil teie poolt kasutatud seadme IP-aadressi, mis vo\u0303imaldab meil hiljem teile la\u0308bi Google\u2019i ja Facebooki oma teenuseid ja pakkumisi tutvustada."}, {"text_idx": "#000084", "text": "Tulumaksusoodustus on lihtne: riik maksab sulle kolmandasse sambasse pandud rahalt varem kinnipeetud tulumaksu tagasi. Tulumaksutagastus kehtib sissemaksetele, mis ei u\u0308leta 15% sinu aastatulust vo\u0303i 6000 eurot, kumb iganes on va\u0308iksem number."}, {"text_idx": "#000085", "text": "Sinu maksimaalne sissemakse kolmandasse sambasse on seega 15% x bruto aastapalk. Kui sinu palk on u\u0308le 3333 euro kuus (bruto), siis pead arvestama, et maksimaalselt saad kolmandasse sambasse panna aastas 6000 eurot."}, {"text_idx": "#000086", "text": "Tulumaksutagastus vo\u0303rdub 20% x sinu kolmandasse sambasse sissemakstud summa."}, {"text_idx": "#000087", "text": "NB! Sinu tulumaksusoodustus ei saa olla suurem kui sinu tulu pealt makstud tulumaks. Seega: kui sinu bruto kuupalk on alla 614 euro kuus, siis sinu maksimaalne tulumaksusoodustus on va\u0308iksem kui 15%. Ta\u0308psemalt on sinu maksimaalne tulumaksusoodustusega kolmanda samba sissemakse kuus: kuupalk*0,964 \u2013 500."}, {"text_idx": "#000088", "text": "Alla 519-eurose kuupalga pealt ei maksa sa to\u0303ena\u0308oliselt tulumaksu ja seeto\u0303ttu ei ole sul kolmandasse sambasse investeerimisel ka tulumaksusoodustust."}, {"text_idx": "#000089", "text": "Kolmanda samba sissemakse tegemise info"}, {"text_idx": "#000091", "text": "Saaja arveldusarve (vali endale sobiv):\nViitenumber: Sinu pensionikonto number (Selle leiad siit. Pensionikonto number on sama nii II kui III sambas.)"}, {"text_idx": "#000092", "text": "NB! Kui maksad va\u0308lispangast, siis viitenumbri va\u0308li ja\u0308ta tu\u0308hjaks ning kirjuta selgituse va\u0308ljale: 30101119828,IK:sinu isikukood (Na\u0308iteks: 30101119828,IK:37012112333)"}, {"text_idx": "#000093", "text": "Vali vasakul menu\u0308u\u0308s Registrid ja pa\u0308ringud \u2794 Minu sissetulekud. Na\u0308ed sel aastal teenitud brutotulu nende andmete alusel, mida va\u0308ljamaksjad ta\u0308naseks maksuametile esitanud on."}, {"text_idx": "#000094", "text": "Kontrolli va\u0308ljamakse tegija lo\u0303ikes, kas va\u0308ljamakse summalt on kinni peetud tulumaks vo\u0303i mitte. Selleks kliki va\u0308ljamakse tegija nimel ning koondinfo viimases tulbas na\u0308ed infot kinni peetud tulumaksu kohta."}, {"text_idx": "#000095", "text": "Vo\u0303imalik, et aasta viimaste kuude palgaandmeid pole sinu to\u0308o\u0308andja veel deklareerinud. Seda saad kontrollida, klo\u0303psates iga va\u0308ljamaksja nimel. Liida puuduolevad andmed brutotulule juurde."}, {"text_idx": "#000096", "text": "Kui tead, et sinu arvele on ta\u0308navu veel tulu laekumas, liida see ise juurde. Ise vo\u0303id veel juurde liita tulud, mida sa plaanid 2022 aasta tuludeklaratsioonis lisaks deklareerida: dividendid, u\u0308u\u0308ritulu, u\u0308hisrahastuse portaalide makstud intressid, tulu va\u0308a\u0308rtpaberite vo\u0303i muu vara vo\u0303o\u0303randamisest. Loe arvestuse pidamise kohta Kristi Saare artiklit."}, {"text_idx": "#000098", "text": "A\u0308ra muretse, kui sa ta\u0308na pa\u0308ris ta\u0308pselt oma aasta brutotulu suurust ei teagi. Arvuta va\u0308lja umbkaudne summa ja siis leia kalkulaatoriga optimaalne kolmanda samba rahapaigutus. Kui tegelik aasta sissetulek kujuneb oodatust suuremaks, ja\u0308a\u0308b sinu sissemakse lihtsalt natuke alla tulumaksusoodustuse limiidi. Midagi hirmsat ei juhtu ka siis, kui paigutad kolmandasse sambasse natuke u\u0308le maksusoodustuse limiidi. Seadus seda ei keela \u2013 limiiti u\u0308letavalt summalt ei saa sa lihtsalt tulumaksu tagasi."}]